Y Diwydiant Dŵr, Cymru Enwi a chychwyn 1 1 Enw’r Rheoliadau hyn yw Rheoliadau Draenio Cynaliadwy (Cais am Ffioedd Cymeradwyo) (Cymru) 2018. 2 Daw’r Rheoliadau hyn i rym ar 7 Ionawr 2019. Dehongli 2 1 Yn y Rheoliadau hyn— ystyr “Atodlen 3” (“ Schedule 3 ”) yw Atodlen 3 i Ddeddf Rheoli Llifogydd a Dŵr 2010; ystyr “cais” (“ application ”) yw cais am gymeradwyaeth a wneir i gorff cymeradwyo yn unol â pharagraff 9(2) neu 10(2) o Atodlen 3 ac mae cyfeiriadau at “ceisydd” (“ applicant ”) i’w dehongli yn unol â hynny; ystyr “cymeradwyaeth” (“ approval ”) yw cymeradwyaeth yn unol â pharagraff 7(1) o Atodlen 3; ystyr “ffi am gais” (“ application fee ”) yw ffi sydd i’w chodi mewn perthynas â chais. 2 Yn y Rheoliadau hyn, mae cyfeiriad at “gwaith adeiladu” i’w ddehongli fel cyfeiriad at waith adeiladu y mae iddo oblygiadau o ran draenio . Ffioedd ceisiadau 3 1 Caiff corff cymeradwyo godi ffi am gais ar geisydd. 2 Rhaid pennu ffi am gais yn unol â’r Rheoliadau hyn. Graddfa ffioedd 4 1 Yn ddarostyngedig i reoliadau 5 i 9, pennir ffi am gais fel a ganlyn— a £350 am bob cais, a b swm ychwanegol hyd at uchafswm o £7,500 a gyfrifir drwy gyfeirio at faint yr ardal adeiladu fel a ganlyn— i £70 am bob 0.1 hectar neu ffracsiwn o 0.1 hectar, am y 0.5 hectar cyntaf; ii £50 am bob 0.1 hectar neu ffracsiwn o 0.1 hectar, o 0.5 hectar hyd at a chan gynnwys 1.0 hectar; iii £20 am bob 0.1 hectar neu ffracsiwn o 0.1 hectar, o 1.0 hectar a hyd at a chan gynnwys 5.0 hectar; iv £10 am bob 0.1 hectar ychwanegol neu ffracsiwn o 0.1 hectar sy’n fwy na 5.0 hectar. 2 Yn y rheoliad hwn, ystyr “ardal adeiladu” yw— a yr ardal o dir a nodwyd ar blan sy’n mynd gyda’r cais am ganiatâd cynllunio , neu b os nad oes cais am ganiatâd cynllunio wedi ei wneud, yr ardal o dir y mae’r gwaith adeiladu wedi cychwyn arno, neu y bwriedir cychwyn gwaith adeiladu arno. Ffi sy’n daladwy gan gyngor cymuned am gais 5 1 Os mai cyngor cymuned yw’r ceisydd, mae’r ffi am gais hanner y swm a fyddai i’w godi, oni bai am y rheoliad hwn, yn unol â rheoliad 4. 2 Yn y rheoliad hwn, ystyr “cyngor cymuned” yw cyngor cymuned neu dref yn unol â Rhan 2 o Ddeddf Llywodraeth Leol 1972 . Cais a addaswyd drwy gytundeb cyn dod i benderfyniad 6 Os caiff cais am gymeradwyaeth ei addasu drwy gytundeb rhwng y corff cymeradwyo a’r ceisydd cyn i’r corff cymeradwyo ddod i benderfyniad yn ei gylch, ni chaniateir i’r corff hwnnw godi ffi mewn perthynas â’r addasiad y cytunwyd arno. Ffioedd am geisiadau sy’n cynnwys cynigion eraill 7 1 Rhaid pennu ffi am gais yn unol â pharagraff (2) pan fo’r ceisydd— a yn gwneud mwy nag un cais i gymeradwyo system ddraenio ar gyfer gwaith adeiladu, a phob un yn amlinellu cynnig arall i adeiladu system ddraenio ar gyfer y gwaith adeiladu hwnnw, neu b yn gwneud un cais i gymeradwyo system ddraenio ar gyfer gwaith adeiladu sy’n amlinellu mwy nag un o gynigion eraill i adeiladu system ddraenio ar gyfer y gwaith adeiladu hwnnw. 2 Swm y ffi am gais yw — a y ffi sydd i’w chodi am y cais neu (yn achos paragraff (1)(b)) y cynnig, a fyddai’n denu’r ffi uchaf yn unol â rheoliad 4, a b hanner y swm o’r ffioedd a fyddai i’w codi oni bai am y rheoliad hwn, yn unol â rheoliad 4 mewn cysylltiad â phob un o’r ceisiadau neu’r cynigion sy’n weddill. 3 At ddibenion rheoliadau 3(2) a 4 yn achos cais sydd o fewn paragraff (1)(b), mae pob cynnig i gael ei drin fel petai’n gais ar wahân. Ffioedd am arolygiad fel amod o gymeradwyaeth 8 Pan fo corff cymeradwyo yn rhoi cymeradwyaeth yn ddarostyngedig i amod (ni waeth pa un a yw’r gymeradwyaeth yn ddarostyngedig i unrhyw amodau eraill) bod un arolygiad neu ragor yn cael ei gynnal neu eu cynnal, caiff godi ffi o £168 am bob arolygiad. Ffi sydd i’w chodi am gais yn ymwneud â chais blaenorol 9 1 Mae’r rheoliad hwn yn gymwys pan fo corff cymeradwyo wedi cymeradwyo cais yn flaenorol (“y cais blaenorol”) mewn perthynas â system ddraenio. 2 Yn ddarostyngedig i baragraff (3), mae’r ffi am gais hanner y swm a fyddai i’w godi, oni bai am y rheoliad hwn, yn unol â rheoliad 4, os gwneir cais dilynol— a o fewn 12 mis o ddyddiad cymeradwyo’r cais blaenorol, a b sy’n ymwneud yn gyfan gwbl neu’n bennaf â’r system ddraenio a oedd yn destun y cais blaenorol, gan gynnwys cynigion adeiladu ac amodau cymeradwyo’r cais blaenorol. 3 Ni chaiff corff cymeradwyo godi ffi pan fo cais o dan baragraff (2) yn ymwneud ag amod yn unig, ac eithrio amod o dan baragraff 11(2)(a) o Atodlen 3, o gymeradwyo’r cais blaenorol. Ad-dalu ffioedd am gais 10 Pan fo ffi am gais neu ran ohoni yn cael ei chodi mewn camgymeriad, rhaid i gorff cymeradwyo ad-dalu’r ffi honno neu ran ohoni cyn gynted ag y bo’n ymarferol ar ôl darganfod y camgymeriad hwnnw. Hannah Blythyn Gweinidog yr Amgylchedd, o dan awdurdod Ysgrifennydd y Cabinet dros Ynni, Cynllunio a Materion Gwledig, un o Weinidogion Cymru 10 Hydref 2018